OzLabs/hebrew-wiki-articles huggingface dataset:
טוקן מוכתם-חזה

טוקן מוכתם-חזה (שם מדעי: Pteroglossus torquatus) הוא מין של טוקן מהסוג טוקן ארקרי. הוא מצוי מדרום מקסיקו לפנמה, בנוסף למדינות אקוודור, קולומביה, ונצואלה וקוסטה ריקה.

== תיאור ==
בדומה לשאר מיני הטוקניים, הטוקן מוכתם-החזה הוא צבעוני ובעל מקור גדול. אורכו של פרט בוגר נע בין 39 ל-41 ס"מ, ומשקלו בין 190 ל-275 גרם. הזכר והנקבה זהים: הראש, הפנים והגרון שחורים, הגב צהובים-ירקרק כהה, העכוז וחלקו העליון של הזנב אדומים. מסביב לצווארו התחתון של הטוקן מוכתם-החזה, ישנו פס אדום שנתן למין את שמו האנגלי (Collared aracari) והלטיני (torquatus). החזה והבטן צהובים בהירים, על הבטן יש כתם שחור עגלגל, שהעניק למין את שמו העברי. במרכז הבטן יש פס שחור בעל גוון אדמדם. מסביב לעין ישנה טבעת של עור חשוף בצבע אדום. הירכיים ערמוניות. חלקו העליון של המקור צהבהב ומסומן בכתמים שחורים דמויי חודים משוננים; חלקו התחתון של המקור צהוב. קצה המקור שחור.

פרטים צעירים צבעוניים פחות: כל ראשם שחור, הגב חום-ירקרק. הבטן, החזה והעכוז בולטים פחות בצבעיהם, והדוגמה על המקור כמעט ולא נראית.

קריאתו של הטוקן היא "פסיייייק" רם וחד.

== התנהגות ==
הטוקנים מוכתמי-החזה מצויות בקבוצות של 6–15 פרטים, שנעות בטיסה מהירה ממקום למקום ביער. מין זה פעיל-יום. מזונו העיקרי הוא פירות, אך הוא עשוי גם לאכול חרקים, לטאות, ביצים, וטרף קטן אחר.

הנקבה מטילה 3 ביצים לבנות בחור טבעי בעץ, או בקן ישן של נקרים. שני ההורים משתפים פעולה בדגירה על הביצים, שנמשכת כ-16 ימים, הגוזלים נשארים בקן לאחר הבקיעה. הם עיוורים וערומים בבקיעתם, וברגליהם יש "פדים" שמגנים עליהם מרצפת הקן. שני ההורים, בנוסף לשלושה פרטים בוגרים אחרים (סביר להניח צאצאי התטולה הקודמת של הזוג), מאכילים את הגוזלים. הגוזלים פורחים מהקן בגיל כשישה שבועות, ההורים ממשיכים להאכיל אותם במשך מספר שבועות לאחר עזיבת הקן.

טוקני הארקרי מפגינים התנהגות ייחודית לסוג זה: מעל ל-6 בוגרים וצעירים שפרחו מקינן חוזרים כל לילה לאותו אתר לינה, כשזנבותיהם מקופלים מאחורי גופם.

==קישורים חיצוניים==

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:טוקניים
טיהומיר אורשקוביץ'

טיהומיר "טים" אורשקוביץ (בקרואטית: Tihomir "Tim" Orešković; נולד ב-1 בינואר 1966 בזאגרב) הוא יזם ופוליטיקאי קרואטי-קנדי, שכיהן כראש ממשלת קרואטיה במהלך שנת 2016.
אורשקוביץ' הוא הראשון בין ראשי ממשלות קרואטיה שאינו חבר באחת המפלגות והראשון שחי את רוב שנותיו בחו"ל (גדל והתחנך בקנדה). בהכשרתו הוא כימאי ובוגר פקולטה למנהל עסקים.

==ביוגרפיה==
אורשקוביץ' נולד בזאגרב, בירת קרואטיה, בשנת 1966, בימי השלטון הקומוניסטי בארצו, כבנם של דאנה אורשקוביץ' וג'ורג'ה (ג'ורג'יצה) אורשקוביץ' לבית לאדיץ'. אחרי לידתו היגרה משפחתו למדינת אונטריו בקנדה והתיישבה בעיר המילטון. הוא למד בשנים 1985-1989 כימיה באוניברסיטת מקמאסטר ובשנת 1991 סיים בה תואר שני למנהל עסקים. בקנדה נודע כ"טים" אורשקוביץ'.
החל משנת 1992 עבד אורשקוביץ' במחלקת הכספים של חברת התרופות איליי לילי, אחר כך ב"נובופארם"-קנדה, הנמצאת בימינו בבעלות חברת טבע. אחרי שהחברה הישראלית רכשה את חברת התרופות הקרואטית "פליווה", היה אורשקוביץ' לסמנכ"ל הכספים של "פליווה" ,אחר כך למנהל שלה. החל משנת 2009 ניהל אורשקוביץ' את מחלקת הכספים של טבע - מזרח אירופה והחל משנת 2010 את אותה מחלקה ב"טבע" - מזרח אירופה, המזרח התיכון, הים התיכון ואפריקה וחי עם משפחתו באמסטרדם. בשנת 2014 התמנה לסמנכ"ל "טבע"-גנריקה.

===ראשות הממשלה===
בעקבות תוצאות הבחירות בקרואטיה בשנת 2015 נוצר מבוי סתום כשהמפלגה הרפורמיסטית והמפלגה הסוציאל-דמוקרטית שהייתה בשלטון עד נובמבר 2015 לא הצליחו להרכיב ממשלה. אחרי 76 ימי מו"ם, ב-23 בדצמבר 2015 תמכו 78 מקרב 151 חברי הפרלמנט במועמדות הפשרה של טיהומיר אורשקוביץ' לראשות ממשלה המורכבת על ידי "הקואליציה הפטריוטית" שבראשות מפלגת "האיחוד הדקמורטי הקרואטי" HDZ ו"רשימת גשר העצמאים" (MOST). באותו יום מינתה נשיאת קרואטיה, קולינדה גרבר-קיטרוביץ' את אורשקוביץ' לראש ממשלה. ב-22 בינואר 2016 ממשלתו השיגה את אישור הפרלמנט.
קודם לכן הועלתה ההצעה שאורשקוביץ' יכהן כשר האוצר בממשלה בראשות טומיסלב קאראמרקו. בשלהי אוקטובר 2016 סיים את כהונתו.

===חיים אישיים===
אורשקוביץ' נשוי לסניה לבית דוּימוביץ' ויש לו 4 ילדים.

==קישורים חיצוניים==

* [https://web.archive.org/web/20160308025751/http://www.pliva.hr/press-kutak/novosti/clanak/1018/Promjene-u-Upravi-PLIVE טיהומיר אורשקוביץ'], באתר חברת פליווה
* [http://www.mnovine.hr/vijesti/medjimurje/drustvo/tihomir-oreskovic-po-baki-i-djedu טיהומיר אורשקוביץ'], בעיתון "מג'ימוריה נובינה", 25 בפברואר 2016 
* [http://www.hkv.hr/izdvojeno/vai-prilozi/ostalo/prilozi-graana/22828-v-kukavica-tihomir- טיהומיר אורשקוביץ'], בפורטל מועצת התרבות הקרואטית, 18 בפברואר 2016
* [https://web.archive.org/web/20151231064723/http://www.jutarnji.hr/otac-dane-u-zagrebu-je-ozenio--medimurku-durdu--a-dok-je-tihomir-jos-bio-beba--preselili-su-se-u-hamilton/1486542/ טיהומיר אורשקוביץ'], בעיתון "יוטארני ליסט"
* 

קטגוריה:ראשי ממשלת קרואטיה
קטגוריה:כימאים
קטגוריה:יזמים
קטגוריה:מהגרים לקנדה
קטגוריה:עובדי טבע תעשיות פרמצבטיות
קטגוריה:בוגרי אוניברסיטת מקמסטר
קטגוריה:קנדים שנולדו ב-1966
קטגוריה:קרואטים שנולדו ב-1966
אלעזר מנדל בידרמן

רבי אלעזר מנחם מנדל בידרמן (תקפ"ז, 1827 - ט"ז באדר ב' תרמ"ג, מרץ 1883) היה האדמו"ר השלישי מלעלוב.

==ביוגרפיה==
בנם של רבי משה בידרמן ורבקה רחל בתו של "היהודי הקדוש" מפשיסחה. נישא למאטיל פייגא בתו של רבי צבי בן החוזה מלובלין. בשנת תרי"א (1850) עלה אביו לארץ ישראל. חמיו של רבי אלעזר התנגד לעלייתו, אך הוא החליט שיש לעלות לארץ ישראל במסירות נפש, וקיבל על כך את הסכמתו של רבי שלום מבעלז. אביו נפטר כחודשיים לאחר שעלה לארץ ישראל ורבי אלעזר מנדל הוכתר כממלא מקומו. הוא עמד בראש היישוב החסידי בירושלים, כשלצידו עומד אחיו רבי יצחק דוד.

נהג ללכת מדי יום לכותל המערבי. כמו כן הלך רבות לקבר שמעון הצדיק.

עמד בקשר קרוב עם הרב אברהם אבלי קוסובסקי, ראב"ד בבית הדין של הזית רענן, ולמד עמו יחד בבית הכנסת החורבה. מסופר עליו שלא הסכים לאכול בפסח מחוץ לביתו, מחשש חמץ. המקום היחיד שבו הסכים לאכול, היה בביתו של ידידו הראב"ד אברהם אבלי קוסובסקי. בדומה לכך מסופר על רבי אברהם אבלי שהקפיד בחג הסוכות של לצאת מסוכתו כלל, ואפילו את התפילות היה עושה במנין בתוך סוכתו. המקום היחיד שאליו הסכים ללכת בחג היה לסוכת של הרבי מלעלוב, כדי לדבר איתו בדברי תורה.<ref>התפרסם בהמבשר תורני, גיליון 618, סוכות תשפ"א.</ref>

נפטר במהלך סעודת פורים שנמשכה למוצאי פורים. דברי תורתו יצאו בספר "ליקוטי דברי דוד", ירושלים תשכ"ח.

== חיים אישיים ==
בניו היו רבי דוד צבי שלמה בידרמן, רבי ירחמיאל יוסף מללוב ורבי אלתר אברהם בצלאל מסוסנוביץ. חתניו היו רבי יהושע אהרן אדלר ורבי שמואל שמלקה הורוביץ.

==לקריאה נוספת==
*יצחק אלפסי, אנציקלופדיה לחסידות - אישים, בערכו.

== הערות שוליים ==

אלעזר
קטגוריה:אדמו"רים ארץ-ישראלים
קטגוריה:העיר העתיקה: רבנים
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים: חלקת הפרושים
קטגוריה:עולים לארץ ישראל בשנים 1800–1881
קטגוריה:ילידי 1827
קטגוריה:נפטרים ב-1883
דוד צבי שלמה בידרמן

רבי דוד צבי שלמה בידרמן (ר' דוד'ל; כ"ג בתשרי תר"ד, 1843 - ה' באלול תרע"ח, 1918) היה האדמו"ר הרביעי מלעלוב.

==ביוגרפיה==
בנם של רבי אלעזר מנחם מנדל בידרמן ומאטיל פייגא בתו של רבי צבי בן החוזה מלובלין. בהיותו בן שש עלה אביו יחד עם סבו לארץ ישראל. נישא למרים פרומה בת רבי נח פנחס הורוביץ מברוד, נכדו של "ההפלאה". בצעירותו חיפש אדמו"ר, ובהשפעת חסידי קרלין בירושלים, נסע לרבי אהרן פרלוב, ה"בית אהרן" מקרלין. לאחר חזרתו לירושלים פתח בית כנסת נפרד לחסידי קרלין.

לאחר פטירת אביו סירב להיות אדמו"ר, אף שחסידי אביו דבקו בו. לאחר פטירת דודו רבי יצחק דוד, נעתר להפצרת אמו והחל לנהוג באדמו"רות, ושילב את מנהגי קרלין במנהגי לעלוב. 

הוא היה ממונה על כולל ורשה ופעל להרחבת היישוב ותמיכה ביוצאי פולין. פעם לא היה ביד הכולל לשלם לנושיו, והוא הושב בכלא. הוא שוחרר לאחר מאמצי ה"שפת אמת" וה"אבני נזר" שאספו כספים לשלם את החובות. בשלב מסוים עמד בראש ישיבת חיי עולם הירושלמית.

היה נערץ על כל תושבי העיר, כולל היישוב הערבי והשלטונות הטורקיים. 

דברי תורתו יצאו בספר "לקוטי דברי דוד", ירושלים תשכ"ח.
==משפחתו==
ילדיו היו: 
* רבי שמעון נתן נטע.
* רבי יעקב יוסף.
* רבקה רחל - אשת רבי אברהם שלמה אדלר.
* שרה לאה - אשת רבי אברהם הורוביץ.
* רבי פנחס אורי.
* מלכה עכסה - אשת רבי מרדכי דוד וינשטוק. בנם הוא הרב משה יאיר וינשטוק.
* נחמה ריקל - אשת רבי אהרן יהושע אליאך.

==קישורים חיצוניים==
* 

דוד צבי
קטגוריה:אדמו"רים ארץ-ישראלים
קטגוריה:העיר העתיקה: רבנים
קטגוריה:חסידי קרלין
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים: חלקת הפרושים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1844
קטגוריה:ארץ-ישראלים שנפטרו ב-1918
זלמן מנחם קורן

הרב זלמן מנחם קורן (וינקלר) הוא חוקר תורני, מעורכי האנציקלופדיה התלמודית. מתמחה בתחומים הלכתיים שהעיסוק בהם אינו שגרתי: הר הבית ובית המקדש, אסטרונומיה ולוח השנה, חשמל בהלכה ועוד.

==ביוגרפיה==
אביו הוא המהנדס שמעון וינקלר, שהיה סגנו של חתן התנ"ך יחיא אלשיך. סבו מצד אמו זהבה הוא הרב ישראל זאב הלוי הורוביץ, מצאצאי השל"ה, מחבר האנציקלופדיה "ארץ ישראל ושכנותיה" והספר "ירושלים בספרותנו".

למד בישיבת כפר חסידים אצל הרב אליהו אליעזר מישקובסקי והרב אליהו לאפיאן.

שימש כר"מ בישיבת הסדר "ניר" בקריית ארבע ובישיבת בני עקיבא נתיב מאיר, וכדיין בבית הדין לממונות בקרית ארבע.

השתתף בההדרת כתבי ראשונים שיש להם זיקה לאסטרונומיה: הכפתור ופרח במהדורת בית המדרש להלכה בהתיישבות והתשב"ץ ולקט יושר במהדורת מכון שלמה אומן ומכון ירושלים. במסגרת זו כתב נספחים מפורטים להבהרת דברי הראשונים.

לבקשת הרב מנחם מנדל כשר ערך את ספרו "קו התאריך הישראלי", על הסוגיה ההלכתית הסבוכה של קו התאריך, בתוספת הערות משלו (מבוא ל"קו התאריך הישראלי", עמ' 16). כתב באנציקלופדיה התלמודית את הערכים "יום" ו"חצות" ואת הנספח על קו התאריך.

התמחה גם בארכאולוגיה, ונעזר בה לבירורים הלכתיים שונים. בין השאר, כאשר התעורר חשש לחילול קברים התמנה כמומחה מוסכם לבדיקת השטח שהתקבל הן על ידי הרבנות הראשית והן על ידי הרב יצחק יעקב וייס, ראש העדה החרדית.

==ספריו ומאמריו==
* [https://asif.co.il/wpfb-file/%D7%97%D7%A6%D7%A8%D7%95%D7%AA-%D7%91%D7%99%D7%AA-%D7%94/ חצרות בית ה'] - על זיהוי מקום המקדש וגבולות הר הבית. זהו ספר יסוד במחקר הר הבית, המבסס את המסורת על זיהוי הצ'כרא שבמסגד כיפת הסלע עם אבן השתיה ומקום קדש הקדשים. רבים מהעולים להר הבית מתבססים על מחקרו, אם כי הוא עצמו מתנגד לעליה להר הבית.
* ועשו לי מקדש - ספר במתכונת אלבומית על מבנה בית המקדש השני. זוהי תמצית מחקר ארוך שנים על מבנה בית המקדש, ועל פיו נבנה דגם בית המקדש שמוצב במנהרות הכותל. 
* קרני אורה - נספח לספר מאורי אש מאת הרב שלמה זלמן אוירבך, שצורף למהדורתו החדשה של הספר לבקשת המשפחה, על מנת להבהיר את נושא החשמל בהלכה וחידושיו של הרב אוירבך בנושא. יצא לאור בשנת ה'תשפ"ד בשני כרכים (950 עמ') בהוצאת מכון "אוצרות שלמה" 
;מאמרים בולטים
* [https://asif.co.il/wpfb-file/%d7%9e%d7%9e%d7%9c%d7%9b%d7%aa%d7%99%d7%95%d7%aa-%d7%99%d7%a9%d7%a8%d7%90%d7%9c%d7%99%d7%aa-%d7%9e%d7%a9%d7%9e%d7%a2%d7%95%d7%99%d7%95%d7%aa-%d7%94%d7%9c%d7%9b%d7%aa%d7%99%d7%95%d7%aa/ ממלכתיות ישראלית - משמעויות הלכתיות], בתוך "[https://asif.co.il/files_ktav/%d7%9e%d7%9e%d7%9c%d7%9b%d7%aa-%d7%9b%d7%94%d7%a0%d7%99%d7%9d-%d7%95%d7%92%d7%95%d7%99-%d7%a7%d7%93%d7%95%d7%a9/ ממלכת כהנים וגוי קדוש]" בעריכת הרב יהודה שביב, עמ' 181 - 249.
* "דין שביעית בשטח הערבה", מוריה קי, אב תשנ"ד. במאמר זה קבע הרב קורן שכל הערבה מדרום לים המלח איננה ארץ ישראל ולא חלות שם הלכות השמיטה. המאמר עורר פולמוס נרחב.

==קישורים חיצוניים==
* [https://asif.co.il/files_author/%D7%94%D7%A8%D7%91-%D7%96%D7%9C%D7%9E%D7%9F-%D7%9E%D7%A0%D7%97%D7%9D-%D7%A7%D7%95%D7%A8%D7%9F/ רשימת המאמרים של הרב זלמן מנחם קורן] באתר ספריית אסיף
* [https://www.inn.co.il/tags/הרב_זלמן_קורן/ כל הכתבות על הרב זלמן קורן], באתר ערוץ 7
* 
* 

==הערות שוליים==

קטגוריה:בוגרי ישיבת כנסת חזקיהו-כפר חסידים
קטגוריה:מהדירי ספרות תורנית
קטגוריה:עורכי האנציקלופדיה התלמודית
קטגוריה:מחברי ספרות תורנית
קטגוריה:מחברי ספרי הלכה
קטגוריה:רבני ישיבת ניר קריית ארבע
צ'ואפה (נהר)

צ'ואפה (בספרדית Choapa) הוא נהר בצ'ילה. מקורו בהרי האנדים הוא זורם לאורך של כ-160 קילומטרים ועובר דרך העיר סלמנקה ולבסוף נשפך לאוקיינוס השקט. לנהר יש שלושה יובלים עיקריים הנמצאים לאורך הגדה הימנית. הנהר ממוקם בפרובינציית צ'ואפה במחוז קוקימבו במרכז צ'ילה.

==קישורים חיצוניים==

קטגוריה:צ'ילה: נהרות
קטגוריה:מחוז קוקימבו
גנאיוס פולביוס קנטומלוס

גנאיוס פולביוס קנטומלוס (בלטינית: Gnaeus Fulvius Centumalus; ? - 210 לפנה"ס) היה מגיסטראט רומאי, שנהרג במלחמה הפונית השנייה.

==ביוגרפיה==
הוא היה ככל הנראה בנו של מגיסטראט בעל אותו השם אשר שימש כקונסול בשנת 229 לפנה"ס. בשנת 214 לפנה"ס שימש כאיידיל קוריולי יחד עם פובליוס סמפרוניוס טודיטאנוס,מאוחר יותר קיבל תפקיד של פראיטור, וקיבל פיקוד על הלגיונות שהוצבו באזור העיר סואסולה (Suessula) שבקמפניה. במסגרת תפקידו הוא העניק חסות לכמה מאות אצילים מקפואה, שנמלטו אל מחנהו לאחר שעירם ערקה למחנהו של חניבעל.

הוא נבחר לתפקיד הקונסול בשנת 211 לפנה"ס יחד עם פובליוס סולפיקיוס גלבה מקסימוס. לקראת סוף השנה סולפיקיוס נשלח לנהל את המערכה ביוון (המלחמה המוקדונית הראשונה) ופולביוס חזר מפוליה כדי לנהל את הבחירות המתקרבות. בשנת 210 לפנה"ס הוא המשיך לפקד על כוחות צבא באזור פוליה במסגרת פרוקונסולאט. הוא נע באזור העיר הרדוניה שבגדה ברומא לאחר קרב קאנאי, וניסה לכבוש אותה מחדש. הוא חנה בעמדה לא נוחה, ולא הגן עליה מספיק. חניבעל תקף אותו בקרב הרדוניה, והנחיל לו תבוסה מוחצת. פולביוס נהרג, יחד עם כעשרה טריבונים צבאיים.

==הערות שוליים==

קטגוריה:רומאים במלחמה הפונית השנייה 
קטגוריה:קונסולים ברפובליקה הרומית 
קטגוריה:רומאים בתקופת הרפובליקה
קטגוריה:אישים שחיו במאה ה-3 לפנה"ס
סקוט שפרד

סקוט סנדר שפרד (באנגלית: Scott S. Sheppard) הוא אסטרונום אמריקאי ממכון קרנגי למדע בוושינגטון די. סי. שבארצות הברית.

את דרכו בתחום מדעי החלל החל כסטודנט למדעי החלל באוניברסיטת הוואי.

על שמו רשומים גילויים של מספר רב של ירחים קטנים של כוכבי הלכת צדק, שבתאי, אורנוס, ונפטון.

ב-2014 הדריך שפרד קבוצת אסטרונומים שגילתה את VP<sub>113</sub> {{כ}}2012, כוכב לכת מינורי שמסלולו הוא המסלול המרוחק ביותר הידוע כיום של עצם כלשהו המקיף את השמש.

== ירחים ששפרד היה מעורב בגילויים ==
===צדק===

===שבתאי===

===אורנוס===
* מרגרט (2003)

===נפטון===
* פסמת' (2003)

==קישורים חיצוניים==
* 
* [http://home.dtm.ciw.edu/users/sheppard/ האתר של שפרד] במכון קרנגי למדע

קטגוריה:אסטרונומים אמריקאים
קטגוריה:אמריקאים שנולדו ב-1977
שמעון נתן נטע בידרמן (הראשון)

רבי שמעון נתן נטע בידרמן (י"ח באייר תרכ"ט, 1869 - ג' בתשרי תר"צ, 1929) היה האדמו"ר החמישי מלעלוב.

==ביוגרפיה==
נולד בירושלים למרים פרומה ולרבי דוד צבי שלמה בידרמן. נישא לבתו של רבי יוסף צינווירט מקרקוב. היה מחכמי ישיבת שער השמים. בשנים תרנ"ג, תרס"ו ותרע"ג יצא לביקורים בפולין. בנסיעותיו שהה רבות אצל רבו רבי ישראל פרלוב מסטולין. בביקורו האחרון התיישב בקרקוב ונהג שם באדמו"רות. בשנת תרפ"ו, לאחר 13 שנה בפולין, שב לירושלים. בארץ ישראל התקבצו סביבו חסידי אביו (שנפטר בינתיים) וחסידים נוספים.

בניו היו רבי פנחס חיים, רבי משה מרדכי, ורבי יעקב יצחק.

==לקריאה נוספת==
*יצחק אלפסי, אנציקלופדיה לחסידות, כרך ג, עורך: יצחק רפאל, הוצאת מוסד הרב קוק תשס"ה, עמ' תתלט
*אהרן פרלוב, זכרונם לברכה, כרך א, ירושלים תש"ע, עמ' יז-כ

שמעון 1
קטגוריה:אדמו"רים ארץ-ישראלים
קטגוריה:חסידי קרלין
קטגוריה:רבנים פולנים
קטגוריה:קרקוב: רבנים
קטגוריה:העיר העתיקה: רבנים
קטגוריה:יהודים הקבורים בהר הזיתים: חלקת הפרושים
קטגוריה:אנשי היישוב הוותיק ילידי ארץ ישראל
קטגוריה:אנשי העלייה הרביעית
קטגוריה:אנשי היישוב הוותיק ילידי ארץ ישראל במאה ה-19
קטגוריה:ילידי 1869
קטגוריה:ארץ-ישראלים שנפטרו ב-1929
וולדהוף מנהיים

מועדון ספורט וולדהוף מנהיים (בגרמנית: Sportverein Waldhof Mannheim) הוא מועדון ספורט רב תכליתי מהעיר מנהיים שבמדינת באדן-וירטמברג שבגרמניה. המועדון ידוע בעיקר בזכות קבוצת הכדורגל שלו, ששיחקה מספר עונות בבונדסליגה בשנות ה-80 של המאה ה-20. נכון לעונת 2019/20 הקבוצה משחקת בליגה הגרמנית השלישית. נוסף על קבוצת הכדורגל, מועדון וולדהוף מנהיים מפעיל גם קבוצת כדוריד וקבוצת טניס שולחן, וחברים בו כ-2,400 איש נכון לשנת 2018.

== היסטוריה ==
מועדון וולדהוף מנהיים הוקם בשנת 1907, והחל לשחק בליגות אזוריות שונות בדרום גרמניה. עד לשנות ה-40 של המאה ה-20 המועדון כשל לצלוח את הליגות האזוריות ולהגיע למשחקי הגמר שכללו קבוצות מכל רחבי גרמניה. בשנת 1940 המועדון רשם את הישג השיא שלו לאותה תקופה, כאשר סיים במקום הרביעי לאחר הפסד לשאלקה 04 בחצי הגמר, ולאחר מכן הפסד במשחק על המקום השלישי לראפיד וינה, ששיחקה אז בגרמניה במסגרת האנשלוס על אף היותה קבוצה אוסטרית. לאחר מלחמת העולם השנייה, וולדהוף מנהיים המשיכה להתנדנד בין ליגות אזוריות, ואפילו הגיעה לליגה השנייה בגרמניה עוד לפני הקמת הבונדסליגה בעונת 1963/64, אך שבה לליגות האזוריות. עם הגעת ספונסר חדש בשנת 1972, חברת Chio, הקבוצה חזרה לליגה השנייה, והייתה לקבוצת מרכז טבלה לאורך שנים רבות.

בעונת 1982/83 המועדון רשם עלייה מפתיעה אל הבונדסליגה לראשונה בתולדותיו, ושיחק בבונדסליגה במשך שבע עונות רצופות, כאשר הישג השיא של המועדון היה המקום השישי בבונדסליגה בעונת 1984/85. במהלך התקופה של המועדון בבונדסליגה, שיחקו בשורותיו שחקנים כיורגן קולר, פריץ ואלטר, מאוריציו גאודינו וכריסטיאן ורנס. בעונת 1989/90 המועדון נשר בחזרה לבונדסליגה השנייה, שם שיחק שבע שנים רצופות, ובעונת 1996/97 נשר אל הליגה השלישית. כעבור שנה, נעשה ניסיון לאחד את הקבוצה עם יריבתה העירונית המושבעת, VFR מנהיים, אך ניסיון זה לא צלח. בתום עונת 1998/99 עלתה וולדהוף מנהיים בחזרה לבונדסליגה השנייה, אך בשנת 2003 הורדה אל הליגה הרביעית בגין עבירות תקציב על ידי התאחדות הכדורגל הגרמנית, וניסיון איחוד נוסף עם VFR מנהיים באותה שנה, לא עלה יפה. בעונת 2007/08 עלתה וולדהוף מנהיים לליגה השלישית, אך בשנת 2010 שוב הוענשה על ידי התאחדות הכדורגל הגרמנית בגין עבירות תקציביות, והורדה לליגה החמישית. כעבור עונה, עלתה וולדהוף מנהיים לליגה הרביעית, שם שיחקה עד לשנת 2018. בשנה זו התמודדה וולדהוף מנהיים מול אורדינגן 05 בפלייאוף על הזכות להעפיל אל הליגה הגרמנית השלישית, אך לא עמדה במשימה זו ונשארה בליגה הרביעית. באפריל 2019 הבטיחה וולדהוף מנהיים את העפלתה אל הליגה הגרמנית השלישית.

==שחקנים מפורסמים==
* אוטו שיפלינג
* גינטר זברט
* זפ הרברגר
* אובה צימרמן
* רולאנד דיקגיסר
* אלפרד שן
* יורגן קולר
* כריסטיאן ורנס
* פריץ ואלטר
* מאוריציו גאודינו
* הנריק לארסן
* דיטר הקינג

==קישורים חיצוניים==

* 

*
קטגוריה:קבוצות כדורגל גרמניות
קטגוריה:באדן-וירטמברג: מועדוני ספורט
קטגוריה:קבוצות כדורגל שהוקמו ב-1907
את לי לילה (סרט)

את לי לילה הוא סרט מסוגת דרמה ישראלית בכיכובן של לירון בן-שלוש ודאנה איבגי. בוים על ידי אסף קורמן ונכתב על ידי לירון בן-שלוש ויצא למסכים ב-3 בספטמבר 2014. נתמך על ידי קרן גשר לקולנוע רב תרבותי. עלילת הסרט מתרחשת בחיפה ובמרכזה גיבורת הסרט אשר מנסה להתמודד עם גידול אחותה הסובלת ממוגבלות שכלית התפתחותית והניסיון לתמרן בין גידול האחות לבין רומן אשר מתפתח לה במקביל עם מורה להתעמלות בבית הספר שבו היא עובדת.

הסרט זכה לרוב בביקורות חיוביות ונחשב לקשה לצפייה. איבגי זכתה לביקורות משבחות על הופעתה בסרט, עליו קיבלה את פרס אופיר לשחקנית המשנה הטובה ביותר. הסרט זכה בפרס קרן תרבות חיפה לסרט ישראלי עלילתי במסגרת פסטיבל הסרטים הבינלאומי חיפה.

== עלילה ==
הסרט מספר על קשר בין שתי אחיות, שהצעירה בהן, גבי (דאנה איבגי) היא בעלת מוגבלות שכלית התפתחותית, והגדולה, חלי (לירון בן שלוש), מקדישה את חייה לטיפול בה, עד שהיא נאלצת להפסיק לעשות זאת והאיזון בחייה מופר.

== שחקנים ==
* חלי (לירון בן-שלוש): אחותה הגדולה של גבי האחראית עליה, המעדיפה לטפל בה בבית, ולא לשלוח אותה למעון יום, המתאים לה. היא עובדת כמאבטחת בבית ספר תיכון ושם מכירה את זהר, מורה לספורט וביניהם מתפתחת מערכת יחסים רומנטית. קשייה בהתמודדות עם הטיפול בגבי משתלטים על חייה ומעיבים על חיי האהבה שלה. עקב כך, היא מחליטה לבסוף לקחת את גבי למעון יום, ובכל זאת היא לא רגועה בשעות שהיא שם. זמן מה לאחר שגבי החלה לשהות במעון מדי יום, חלי מחליטה להוציא אותה משם, ואז היא מגלה שגבי בהיריון - מה שמסבך את מערכת יחסיה עם זהר.
* גבי (דאנה איבגי): בחורה בעלת מוגבלות שכלית התפתחותית קשה. אחותה הקטנה של חלי. לגבי דפוסי התנהגות ילדותיים ונטולי עכבות. היא נוהגת להרוס חפצים בבית, לדפוק את ראשה ברצפה ולהתפשט, לעיתים גם בפומבי. לאור קשייה של חלי בטיפול בה, היא מכניסה אותה למסגרת יומית במעון יום; במהרה מתברר לחלי שדאגותיה לא פחתו, ולא עוד אלא שהיא מגלה שאחותה בהריון.
* זוהר (יעקב זדה-דניאל): מורה מחליף להתעמלות, בהמשך בן זוגה של חלי. פוגש אותה בעבודתו בבית הספר, שם היא מועסקת כמאבטחת. זוהר מגיע לביתה של חלי, שם הוא פוגש את אחותה. הוא גר עם אימו, אך כשמתהדקים יחסיו עם חלי, הוא מחליט לעבור לגור איתה ועם אחותה.
* סבטה (סופיה אוסטריצקי): המנהלת/מטפלת במעון היום.
* (ורדה בן חור): אימו של זוהר.

==הקרנות בבתי קולנוע בארץ==
על פי ספר הקולנוע הישראלי צפו בסרט זה 59,472 צופים בבתי הקולנוע ברחבי הארץ.

==לקריאה נוספת==
* פבלו אוטין, שיעורים בקולנוע - שיחות עם יוצרות ויוצרים ישראלים, הוצאת אסיה, 2017, הפרק "את לי לילה / שיחה עם לירון בן-שלוש ואסף קורמן", עמ' 124–151.

== קישורים חיצוניים ==

* 
* פבלו אוטין, [http://www.frontrow.co.il/2017/08/שיעורים-בקולנוע-שילוב-זאנרים-באת-לי-ל/ שיעורים בקולנוע: שילוב ז'אנרים ב"את לי לילה"], באתר "שורה ראשונה", 30 באוגוסט 2017

ביקורות
* 
* 
* 
* 

==הערות שוליים==

קטגוריה:סרטים ישראליים
קטגוריה:מוגבלות שכלית התפתחותית באמנות
קטגוריה:סרטים ישראליים משנת 2014
יריד ההבלים (סדרה, 1967)

יריד ההבלים (באנגלית: Vanity Fair) היא סדרת טלוויזיה של ה-BBC משנת 1967. עיבוד לרומן באותו שם מאת ויליאם מייקפיס תאקרי. סוזן המפשייר כיכבה בתפקיד בקי שארפ, תפקיד עליו זכתה ב-1973 בפרס אמי. ב-1972 שודרה הסדרה בארצות הברית בערוץ PBS במסגרת "מסטרפיס תיאטר".

ה-BBC הפיקו עיבוד נוסף לרומן בשנת 1978 ועיבוד שלישי ב-1998.

==צוות השחקנים==
* סוזן המפשייר - בקי שארפ
* דייסון לובל - רודון קרולי
* בריאן מרשל - קפטן דובין
* מרילין טיילרסון - אמיליה אוסבורן
* רוי מרסדן - ג'ורג' אוסבורן
* ג'ון מופאט - ג'וס סדלי
* ברברה קופר - מיס מתילדה קרולי
* ברברה ליק - גברת סדלי
* מייקל רות'וול - פיט קרולי
* הווארד טיילור - הורוקס
* ג'ון ולש - סר פיט קרולי
* מארק אלינגטון - סטאבל
* תלמה ברלו - מיס בריגס
* ריצ'רד קלדיקוט - מר אוסבורן
* רוברט פלמינג - לורד סטיין

==פרסים==
סוזן המפשייר זכתה ב-1973 בפרס אמי לשחקנית בתפקיד ראשי בדרמה/קומדיה.

==קישורים חיצוניים==

קטגוריה:סדרות טלוויזיה בריטיות שעלו לשידור בשנות ה-1960
קטגוריה:סדרות דרמה בריטיות
יוהאן שניידר-אמאן

יוהאן ניקלאוס שניידר-אמאן (Johann Niklaus Schneider-Ammann; נולד ב-18 בפברואר 1952) הוא פוליטיקאי שווייצרי מהמפלגה הליברלית-רדיקלית, שכיהן במועצת הברית (הממשלה) של ארצו. בשנת 2016 כיהן גם כנשיא שווייץ.

==ביוגרפיה==
שניידר-אמאן נולד בקנטון ברן. למד הנדסת חשמל במכון הטכנולוגי של ציריך וב-1983 השלים תואר שני במנהל עסקים בבית הספר לעסקים INSEAD בצרפת. מ-1990 ועד 2010 עמד בראש חברת ההנדסה המכנית של משפחתו. מ-1999 היה יושב ראש התאגיד Swissmem. היה גם סגן נשיא של ארגון economiesuisse.

ב-1999 נבחר שניידר-אמאן לחבר המועצה הלאומית, הבית התחתון של אספת הברית של שווייץ, אליה נבחר מחדש ב-2003 וב-2007.

בספטמבר 2010 נבחר לחבר מועצת הברית, מועצה בת שבעה חברים המשמשת כרשות המבצעת בשווייץ. בשלהי אותה שנה נכנס לתפקידו כשר המסחר והחינוך (ראש המחלקה לעניינים כלכליים, חינוך ומחקר), תפקיד בו הוא שימש כמקביל לכהונתו כנשיא. 

במהלך שנת 2015 שימש שניידר-אמאן כסגנה של נשיאת שווייץ באותה שנה, סימונטה סומרוגה. בדצמבר 2015 בחרה בו אספת הברית לשמש כנשיא שווייץ במהלך שנת 2016.

בסוף שנת 2018 פרש שניידר-אמאן מכהונתו במועצת הברית.

שניידר-אמאן נשוי ואב לשניים. הוא מתגורר בקנטון ברן.

==קישורים חיצוניים==

* [https://www.admin.ch/gov/en/start/departments/department-of-economic-affairs-education-research-eaer.html יוהאן שניידר-אמאן] באתר מועצת הברית של שווייץ
* 

קטגוריה:נשיאי שווייץ
קטגוריה:שרי ממשלת שווייץ
קטגוריה:שרי חינוך
קטגוריה:שרי תעשייה ומסחר
קטגוריה:ילידי 1952
גביע המדינה בכדורגל 1996/1997

גביע המדינה בכדורגל 1996/1997 הייתה התחרות ה-59 מאז היווסדה וה-44, לאחר קום מדינת ישראל. המשחקים החלו בספטמבר 1996 והסתיימו ב-26 במאי 1997.

הפועל באר שבע ניצחה במשחק הגמר את מכבי תל אביב בתוצאה 1–0 ובכך זכתה בגביע הראשון שלה בהיסטוריה. בעקבות כך הקבוצה העפילה לתחרות גביע אירופה למחזיקות גביע.

==התוצאות==
כרזת משחק לגמר הגביע 1997
===השלבים המוקדמים===
בשלב המוקדם השתתפו קבוצות של ליגה ג'. בסיבוב השמיני שהתקיים ב-25 בינואר 1997 לתחרות הצטרפו קבוצות של ליגה לאומית.

קבוצה אחת מהליגה הלאומית הודחה כבר בסיבוב ח' של גביע המדינה בידי קבוצה מליגה נמוכה ממנה

עירוני ראשון לציון ששנה קודם לכן העפילה עד למשחק הגמר של גביע המדינה נפרדה מהגביע כבר בסיבוב ח אחרי הפסד להפועל אשקלון 1-3

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [http://www.rsssf.com/tablesi/isra97.html תוצאות המשחקים החל מהסיבוב השמיני]

קטגוריה:עונות בגביע המדינה בכדורגל
קטגוריה:1996 בישראל: כדורגל
קטגוריה:תחרויות כדורגל ב-1996
קטגוריה:1997 בישראל: כדורגל
קטגוריה:תחרויות כדורגל ב-1997
צ'ואפה (פרובינציה)

פרובינציית צ'ואפה (בספרדית: Provincia de Choapa) היא אחת משלוש הפרובינציות והפרובינציה הדרומית ביותר של מחוז קוקימבו בצ'ילה. הפרובינציה משתרעת על שטח של 10,131.6 קמ"ר.

==אוכלוסייה==
בשנת 2012 התגוררו בפרובינציה 82,857 תושבים, מתוכם 41,578 גברים ו-40,103 נשים. בין מפקדי האוכלוסין של שנת 1992 ושנת 2002 גדלה האוכלוסייה ב-4.6% אחוז (3,603 תושבים).

הפרובינציה מחולקת ל-4 קומונות:
*אייאפל
*סלמנקה
*לוס וילוס
*קנלה

==קישורים חיצוניים==

* 

קטגוריה:צ'ילה: פרובינציות
קטגוריה:מחוז קוקימבו
דורון גודר

דורון גודר הוא איש עסקים אשר כיהן כמנכ"ל צים בשנים 2004–2009. לפני כן שימש כמשנה סמנכ"ל בחברה, מנכ"ל וכדירקטור בחברת המגנזיום בקבוצת כימיקלים לישראל (כי"ל). כמו כן, שימש גודר מנכ"ל חברת נגב סטאר, המשותפת לכי"ל ולצים, חברה העוסקת בשינוע ימי של מטענים. גודר ונחשב לאחד המנהלים המוערכים שהיו בחברה, ובעבר כיהן כאחראי על מפעלי כי"ל בהולנד ובגרמניה.

לגודר בן מאשתו הראשונה. הוא נשוי בשנית לרינה מור, מיס תבל ועורכת דין (לאחר שגליה אלבין שידכה ביניהם), ולהם שתי בנות.

==קישורים חיצוניים==

* 
* 

קטגוריה:סגל צים
קטגוריה:מנכ"לים ישראלים
קטגוריה:ישראלים שנולדו במאה ה-20
מילבת

מילבת-שיבא מעניקים איכות לחיים היא מרפאה בבית החולים השיקומי במרכז הרפואי שיבא, הפועלת למען אנשים עם צרכים מיוחדים. מטרתה לסייע בשיפור איכות החיים ושילובם בחברה של ילדים, מבוגרים וקשישים עם מגבלה ברמת תפקודם, באמצעות סביבה טכנולוגית מותאמת. ייחודה של המרפאה היא בשילוב אנשי צוות ממקצועות הבריאות ומתנדבים ממקצועות טכניים שחוברים יחד כדי לפתח וליצור אביזרי עזר בהתאמה אישית לפונים.

== מייסדים ==
הוגי ומייסדי עמותת מילבת הם המהנדס דניאל ברק ממכון ויצמן למדע ופרופסור רפי רוזין, שהקים וניהל את יחידת השיקום בבית החולים תל-השומר.

== פעילות ==
מילבת, זוכת "אות הנשיא למתנדב", פועלת בכל רחבי ישראל משנת 1981 ומעניקה שירותים ייחודיים ומותאמים אישית. מודל הפעילות בעמותת מילבת ייחודי: 
צוות מקצועי - הכולל מרפאים בעיסוק, קלינאי תקשורת ופיזיותרפיסטים - מעניק ייעוץ אובייקטיבי לבחירת אביזרי עזר כמענה לבעיה התפקודית של כל מטופל. השירות כולל מתן מידע על האביזרים הקיימים (מוצרים מסחריים ופיתוחים מקוריים של מילבת). בחירת האביזר המתאים, התנסות אישית ומידע היכן ניתן לרכשו. במקרים בהם לא מצוי פתרון מסחרי מתאים, מומחים מתחומי מדע וטכנולוגיה שונים, המועסקים בהתנדבות מלאה, מפתחים בהתאמה אישית את האביזר הנחוץ.

מדי שנה יחידת מילבת-שיבא מייצרת מאות אביזרי עזר כמענה לצרכיהם של אנשים פרטיים, לקבוצות גדולות של אנשים ולצורכי מסגרות כגון: שיקום, חינוך מיוחד, מועדוני קשישים, תעסוקה מוגנת ועוד.

כמו כן, מילבת-שיבא מעורבת בפעילות ציבורית ענפה: בוועדות מייעצות למוסד לביטוח לאומי, בנציבות שוויון זכויות לאנשים עם מוגבלות במשרד המשפטים ובפרויקטים לקידום תחומים שונים כגון: טכנולוגיה מסייעת, נגישות, מיגון חירום לאנשים עם מוגבלות, שיפור איכות חייהם של אנשים עם מוגבלות, שיפור המודעות של צוותים רפואיים לצרכים של אנשים עם מוגבלות ועוד.

== פרסים ==
* אות הנשיא למתנדב 
* פרס יושב-ראש הכנסת לאיכות החיים 
* מגן שר הבריאות 
* אות ההתנדבות מטעם המשרד לאזרחים ותיקים

== קישורים חיצוניים ==
* 
* [https://web.archive.org/web/20160305185343/http://azarim.org.il/hebrew/pages/default.aspx עזרים]
* 
* 

קטגוריה:זוכי פרס יו"ר הכנסת
קטגוריה:ישראל: עמותות
קטגוריה:מקבלי אות הנשיא להתנדבות
קטגוריה:טכנולוגיה מסייעת
קטגוריה:נגישות
גביע המדינה בכדורגל 1997/1998

גביע המדינה בכדורגל 1997/1998 הייתה התחרות ה-60 מאז היווסדה וה-45 לאחר קום מדינת ישראל. המשחקים החלו בספטמבר 1997 והסתיימו ב-12 במאי 1998.

מכבי חיפה ניצחה במשחק הגמר ובכך זכתה בגביע החמישי שלה. בעקבות כך הקבוצה העפילה לתחרות גביע אירופה למחזיקות גביע.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השמיני שהתקיים ב-17 בינואר 1998 לתחרות הצטרפו קבוצות של ליגה לאומית.

שתי קבוצות מהליגה הלאומית הודחו בסיבוב ח על ידי קבוצות מליגה נמוכה יותר

הפועל צפרירים חולון מהליגה הארצית הביסה 0-3 את מכבי הרצליה

מכבי אחי נצרת מליגה א' גברה על הפועל אשקלון 1-2 

===שלבי הגמר===
חוברת לשלב חצי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [http://www.rsssf.com/tablesi/isra98.html תוצאות המשחקים החל מהסיבוב השמיני]

קטגוריה:עונות בגביע המדינה בכדורגל
קטגוריה:1997 בישראל: כדורגל
קטגוריה:תחרויות כדורגל ב-1997
קטגוריה:1998 בישראל: כדורגל
קטגוריה:תחרויות כדורגל ב-1998
גאל מרגוליס

גאל מרגוליס (נולד ב-3 באפריל 1994) הוא כדורגלן עבר ישראלי שישחק בעמדת החלוץ.

==קריירה==
מרגוליס החל לשחק כדורגל במחלקת הנוער של מכבי תל אביב. בעונת היה מלך השערים של קבוצת הנוער עם 16 שערים, וזכה עמה זכה באליפות ליגת העל לנוער. ב-21 במאי 2011 ערך את הופעת הבכורה שלו בקבוצה הבוגרת של המועדון, בניצחון 4–1 על מכבי נתניה. ב-30 בדצמבר 2012 הבקיע את שער הבכורה שלו בקבוצה הבוגרת, בניצחון 6–2 נגד הפועל חיפה, ובתום עונה זו זכה עם המועדון באליפות. ב-6 באוגוסט 2013 ערך את הופעת הבכורה שלו במפעלים האירופים, כשנכנס כמחליף במקומו של ערן זהבי בתיקו 3–3 נגד פ.צ. בזל.

במהלך שנותיו בקבוצה הבוגרת התקשה מרגוליס לבסס את מעמדו בקבוצה הבוגרת, וב-12 ביולי 2015 הושאל למכבי נתניה על מנת לצבור דקות משחק. לקראת סיום חלון העברות של קיץ 2016 הושאל מרגוליס לבית"ר תל אביב רמלה, אך גם שם התקשה לבסס את מעמדו. בקיץ 2017 חתם לעונה נוספת בקבוצה, אך בשל איחור ברישום ההשאלה בהתאחדות בוטלה העברתו, והוא לא חזר לשחק יותר.<ref></ref>

==תארים==
; מכבי תל אביב
*ליגת העל: 2012/2013, 2013/2014, 2014/2015
*גביע המדינה: 2014/2015
*גביע הטוטו: 

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני בית"ר תל אביב רמלה
קטגוריה:רמת השרון: כדורגלנים
קטגוריה:בוגרי תיכון רוטברג (רמת השרון)
קטגוריה:ישראלים שנולדו ב-1994
דולורס (נהר)

נהר דולורס (באנגלית: Dolores River) הוא אחד משבעת היובלים העיקריים של נהר קולורדו. הנהר זורם לאורך של כ-400 קילומטר ואגן הניקוז שלו הוא כ-11,850 קילומטרים רבועים.

ביוטה מקבל נהר הקולורדו את מימיו של הנהר וכך הוא מגדיר את הגבול הדרומי של הפארק הלאומי ארצ'ס לפני שהוא עובר מצפון לעיירה מואב.

הנהר נקרא על שם העיר דולורס שנמצאת לאורך מסלולו של הנהר. מקורו של נהר דולורס הוא ביער הלאומי סן חואן שבקולורדו.

לאורך הנהר מתקיים מיזם דולורס שהוא חלק ממיזם אגירת מי נהר הקולורדו שמטרתו היא לבצע בקרת שיטפונות ולאגור מים עבור המדינות השותפות למיזם בחלקו העליון של נהר הקולורדו ויובליו הראשיים.

=== תעלת המים התלויה ===

ב-1891 השלימה חברה לכריית זהב בניית תעלה באורך של כ-20 ק"מ על הצוקים שבדפנות הנהר כדי להוביל מים למכרה זהב שם חצבו זהב בשיטת כרייה הידראולית (שטיפה במים בלחץ גבוה). כ-10 ק"מ מהתעלה נתלו על המצוקים. הכרייה בעזרת המים שהובלו בתעלה נמשכה כ-3 שנים עד נטישת המכרה. התעלה הנטושה שהתפרקה עם השנים הפכה אתר תיירותי ונכנסה בשנים האחרונות לרשימת אתרי המורשת של ארצות הברית שנמצאים בסכנת כליון. צוות מומחים בוחן אפשרויות לשיקום התעלה.

==קישורים חיצוניים==

* 

==הערות שוליים==

קטגוריה:יוטה: נהרות
קטגוריה:יובלי הקולורדו
קטגוריה:קולורדו: נהרות
קטגוריה:רמת קולורדו
ביופילם

ביופילם (מאנגלית: Biofilm) הוא קבוצה של תאים שנדבקים זה לזה על משטח כלשהו. תאים אלה נמצאים בדרך כלל בתוך חומר חוץ-תאי הנקרא חומר חוץ-תאי פולימרי (extracellular polymeric substance). החומר החוץ תאי הפולימרי הוא תערובת של חומרים חוץ תאיים שמורכבים מחלבונים, DNA ורב-סוכרים. ביופילם יכול להיווצר על משטחים חיים (כמו הלשון) או דוממים וניתן למצוא אותם כמעט בכל מקום כמו בתי חולים, מפעלים, דופן ספינות, צינורות נפט ואף בגוף האדם. תאי הביופילם שונים פיזיולוגית מתאים פלנקטוניים מאותו האורגניזם.

מיקרואורגניזמים יוצרים ביופילם בתגובה לגורמים רבים כמו המשטח שעליהם הם נמצאים, כמות המזון בסביבה או במקרים מסוימים אפילו חשיפת תאים פלנקטוניים למינונים נמוכים של אנטיביוטיקה. כאשר תא עובר למצב הביופילם, הוא עובר שינויים בביטוי הפיזי של חלק גדול מהגנים שלו (שינוי פנוטיפי) כך שהם מבוקרים גנטית בצורה שונה.

==קישורים חיצוניים==

* 
* 

== הערות שוליים ==

קטגוריה:מיקרוביולוגיה
שרירי הלעיסה

ארבעת שרירי הלעיסה: שריר המלעס, שריר הצדע, שריר כנפה הצידי ושריר הכנפה התיכון. שרירים אלה מתחברים אל שני צידי הלסת כך שמכל שריר יש שניים, אחד מכל צד של הראש ובסך הכל שמונה.
שרירי הלעיסה (באנגלית: Muscles of mastication) הם קבוצה של ארבעה זוגות שרירים משורטטים, אחד מכל צד של הראש, אשר אחראיים על הזזת המפרק הלסתי רקתי לצורך פועלות הדיבור והלעיסה. קבוצת שרירים אלה כוללת את שריר המלעס (Masseter Muscle), שריר הכנפה הצידי (Lateral Pterygoid Muscle), שריר הכנפה התיכון (Medial Pterygoid Muscle) ושריר הצדע (Temporalis Muscle).

== מבנה ==
שרירי הלעיסה מורכבים בעיקר מארבעה שרירים משורטטים שמתחברים אל הלסת התחתונה. שרירי הלעיסה כוללים:
* שריר המלעס (Masseter Muscle)
* שריר הכנפה הצידי (Lateral Pterygoid Muscle)
* שריר הכנפה התיכון (Medial Pterygoid Muscle)
* שריר הצדע (Temporalis Muscle).
קבוצת שרירים זו גורמת לתנועת הלסת התחתונה על גבי המפרק לסתי-רקתי. זהו מפרק מורכב אשר מאפשר את תנועת הלסת התחתונה לכל המישורים, אפשרות זו עוזרת בפעולת הלעיסה והפונטיקה. 

=== עצבוב ===
בשונה משרירי ההבעה, שמעוצבבים על ידי עצב הפנים (Facial nerve, עצב VII), שרירי הלעיסה מעוצבבים על ידי עצב הלסת התחתנה של העצב המשולש (Mandibular branch of Trigeminal nerve, עצב V). שוני זה נובע ממקור התפתחותי שונה של עצבים אלה. בעוד שרירי הלעיסה התפתחו מקשת הלוע הראשונה (1st Pharyngeal arch), שרירי ההבעה התפתחו מקשת הלוע השנייה (2nd Pharyngeal arch).

==קישורים חיצוניים==

*
קטגוריה:ראש-צוואר
דין מימוני

דין מימוני (נולד ב-4 במאי 1990) הוא כדורגלן ישראלי המשחק בעמדת הבלם.

==קריירה==
מימוני התחיל לשחק כדורגל במחלקת הנוער של עירוני קריית שמונה, וב-24 בספטמבר 2008 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל תל אביב במסגרת גביע הטוטו, שהסתיים בתיקו 1–1. בעונת 2010/2011 צורף באופן רשמי לסגל הקבוצה הבוגרת, אך שותף רק במשחקי גביע הטוטו, ובינואר הושאל לבני סכנין, במדיה ערך הופעה אחת בהפסד 1–3 להפועל ראשון לציון בגביע המדינה. בעונה שלאחר מכן הושאל למכבי אחי נצרת מהליגה הלאומית, אך לאחר כחודשיים קרע את הרצועה הצולבת והתקשה לחזור לכושר משחק. לקראת עונת 2012/2013 הושאל להפועל עכו, וב-6 באוקטובר 2012 ערך את הופעת הבכורה שלו בליגת העל, כשנכנס כמחליף בניצחון 3–1 על מכבי נתניה. מימוני שותף בשישה משחקים במדי הפועל עכו בכל המסגרות, ובינואר 2013 חזר למכבי אחי נצרת ושיחק במדיה בליגה הלאומית עד תום העונה.

לקראת עונת 2013/2014 חזר מימוני לעירוני קריית שמונה, וב-29 באוקטובר 2013 הבקיע את שער הבכורה שלו בקריירה, בניצחון 2–0 נגד הפועל באר שבע. בתום העונה זכה עם הקבוצה בגביע המדינה, על אף שלא שותף במשחק הגמר מול מכבי נתניה, וב-15 באוגוסט 2015 זכה עמה בתואר אלוף האלופים כאשר הבקיע את שער השוויון ובנוסף לכך הבקיע גם בדו-קרב בעיטות ההכרעה במשחק מול מכבי תל אביב.

בתחילת עונת 2017/2018 לא שותף מימוני במשחקי הליגה של עירוני קריית שמונה, וב-31 בינואר 2018 עזב את המועדון וחתם במכבי נתניה, במדיה ערך ארבע הופעות עד תום העונה. ב-8 ביולי 2018 חתם מימוני לשנתיים בהפועל רעננה, וב-1 באוגוסט ערך את הופעת הבכורה שלו במועדון, בהפסד 1–2 להפועל תל אביב בגביע הטוטו.

בינואר מימוני חתם בהפועל רמת גן. בינואר 2020 חתם מימוני בהפועל אום אל-פחם.

בעונת 2020/2021 חתם בהפועל אכסאל.

==קישורים חיצוניים==

* 

==הערות שוליים==

קטגוריה:בלמי כדורגל ישראלים
קטגוריה:כדורגלני עירוני קריית שמונה
קטגוריה:כדורגלני בני סכנין
קטגוריה:כדורגלני מכבי אחי נצרת
קטגוריה:כדורגלני הפועל עכו
קטגוריה:כדורגלני מכבי נתניה
קטגוריה:כדורגלני הפועל רעננה
קטגוריה:כדורגלני הפועל רמת גן
קטגוריה:כדורגלני הפועל אום אל-פחם
קטגוריה:כדורגלני הפועל אכסאל
קטגוריה:מועצה אזורית גולן: אישים
קטגוריה:ישראלים שנולדו ב-1990
קטגוריה:אנשי הקיבוץ
גביע המדינה בכדורגל 1998/1999

גביע המדינה בכדורגל 1998/1999 הייתה התחרות ה-61 מאז היווסדה וה-46 לאחר קום מדינת ישראל. המשחקים החלו ב-5 בספטמבר 1998 והסתיימו ב-19 במאי 1999.

הפועל תל אביב ניצחה במשחק הגמר ובכך זכתה בגביע העשירי שלה. בעקבות כך הקבוצה העפילה בתחרות גביע אופ"א.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השמיני שהתקיים ב-27 בינואר 1999 לתחרות הצטרפו קבוצות של ליגה לאומית.

קבוצה אחת מהליגה הלאומית הודחה בידי קבוצה מליגה נמוכה יותר כאשר הפועל באר שבע מהליגה הארצית גברה על מכבי יפו מהליגה הלאומית

עונת 1998-99 הייתה העונה האחרונה בה הופרדו קבוצות הליגה הלאומית אחת מהשנייה בסיבוב ח והחל מעונת 1999-2000 בוצעה הגרלה עיוורת לחלוטין (כלומר כל קבוצה מהליגה הראשונה יכולה לפגוש קבוצה מהליגה הבכירה כבר בסיבוב הראשון בו משתתפות קבוצות הליגה הראשונה)

 

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [http://www.rsssf.com/tablesi/isracup99.html תוצאות המשחקים]

קטגוריה:עונות בגביע המדינה בכדורגל
קטגוריה:1998 בישראל: כדורגל
קטגוריה:תחרויות כדורגל ב-1998
קטגוריה:1999 בישראל: כדורגל
קטגוריה:תחרויות כדורגל ב-1999
שמואל מלול

שמואל "שמוליק" מלול (נולד ב-3 באפריל 1993) הוא כדורגלן ישראלי המשחק בעמדת המגן שמאלי.

==קריירת מועדונים==
מלול התחיל את הקריירה שלו במחלקת הנוער של בית"ר טוברוק. בקיץ חתם במכבי פתח תקווה. ב-15 באוקטובר 2013 ערך את הופעת הבכורה שלו בקבוצה בניצחון 2-4 נגד בני יהודה תל אביב.

לאחר עונה ראשונה בבוגרים של פתח תקווה שכללה 15 משחקים בהרכב, חתם בבית"ר ירושלים כמחליף לדושאן מטוביץ'. בבית"ר לא הצליח לבסס את מקומו בהרכב הראשון, ובסוף העונה עזב את המועדון. ב-19 ביולי 2015 חתם בהפועל עכו.

ב-21 בספטמבר 2016 חזר למכבי פתח תקווה.

ב-8 ביוני 2017 חתם בהפועל רמת גן מהליגה הלאומית.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מכבי פתח תקווה
קטגוריה:כדורגלני בית"ר ירושלים
קטגוריה:כדורגלני הפועל עכו
קטגוריה:כדורגלני הפועל רמת גן
קטגוריה:ישראלים שנולדו ב-1993
S/2003 J 16

S/2003 J 16 הוא ירחו של כוכב הלכת צדק. S/2003 J 16 התגלה בשנת 2003 על ידי קבוצה של אסטרונומים שהודרכה על ידי ברט גלדמן.

קוטרו של S/2003 J 16 הוא 2 קילומטרים. רדיוס מסלולו של S/2003 J 16 סביב צדק הוא 20,744,000 ק"מ ומשך זמן הקפתו סביב צדק הוא 610.362 ימים. 

S/2003 J 16 משתיך לקבוצת הירחים אננקה הקרויה על שמו של הירח אננקה ומשתייכים אליה הירחים יואנתה, יוקסטה, פרקסידייק, הרפלייקה, תיאונה ואננקה. ירחיה של קבוצת אננקה מקיפים את צדק במרחק של 19.3 עד 22.7 מיליון ק"מ).

==קישורים חיצוניים==

קטגוריה:ירחי צדק
מוחמד בן ג'אסם אאל ת'אני

שייח' מוחמד בן ג'אסם אאל ת'אני (בערבית: محمد بن جاسم بن محمد آل ثاني; 17 בינואר 1881 – 8 באפריל 1971) היה אמיר קטר בפועל בשנים 1913–1914, בנו של שייח' ג'אסם בן מוחמד אאל ת'אני.

== ביוגרפיה ==
=== ראשית חייו ===
מוחמד בן ג'אסם אאל ת'אני נולד בשנת 1881 בדוחה, בירת קטר. היו לו 18 אחים ואחיות, ואילו הוא עצמו היה השביעי מבין בני אביו.

=== הקמת אום סלאל מוחמד ===

מוחמד הגיע לאום סלאל מוחמד בתקופת השלטון העות'מאני, הוא אהד את השלטון ושיפץ את מגדלי ברזאן (برج برزان – ברג' ברזאן), ששימש בסיס עות'מאני במלחמת העולם הראשונה, שסייע לניצחון בחצי האי ערב. לאחר כיבוש האזור על ידי בריטניה, ותבוסתה של האימפריה העות'מאנית, האזור נשאר נטוש יחסית ומוחמד גר במגדל. היו בידיו אדמות רבות שרכש מידי העות'מאנים. הוא מכר אותן לאנשים אחרים בקטר והקים את אום סלאל מוחמד.

=== ילדיו ===
אשתו של מוחמד הייתה עאישה בנת אחמד, בתו של בן דודו. היו למוחמד 26 ילדים בסך הכול, 12 בנים ו-14 בנות.
# שייח' ג'אסם בן מוחמד בין ג'אסם אאל ת'אני
# שייח' אחמד בן מוחמד אאל ת'אני
# שייח' עבדאללה בן מוחמד אאל ת'אני
# שייח' סמיר בן מוחמד בן ג'אסם אאל ת'אני
# שייח' ע'אנם בן מוחמד אאל ת'אני
# שייח' ת'אני בן מוחמד אאל ת'אני
# שייח' עבד א-רחמאן בן מוחמד אאל ת'אני
# שייח' ח'אלד בן מוחמד אאל ת'אני
# שייח' ח'ליפה בן מוחמד אאל ת'אני
# שייח' מנצור בן מוחמד אאל ת'אני
# שייח' פאלח בן מוחמד אאל ת'אני
# שייח' ג'אבר בן מוחמד אאל ת'אני
# שייח'ה פאטימה בנת מוחמד אאל ת'אני
# שייח'ה סארא בנת מוחמד אאל ת'אני
# שייח'ה לולוואה בנת מוחמד אאל ת'אני
# שייח'ה ח'סה בנת מוחמד אאל ת'אני
# שייח'ה שייח'ה בנת מוחמד אאל ת'אני
# שייח'ה נורה בנת מוחמד אאל ת'אני
# שייח'ה שרפה בנת מוחמד אאל ת'אני
# שייח'ה סארא בנת מוחמד אאל ת'אני
# שייח'ה מרים בנת מוחמד אאל ת'אני
# שייח'ה מוזה בנת מוחמד אאל ת'אני
# שייח'ה רוודה בנת מוחמד אאל ת'אני
# שייח'ה חמדה בנת מוחמד אאל ת'אני
# שייח'ה עאליה בנת מוחמד אאל ת'אני
# שייח'ה סעידה בנת מוחמד אאל ת'אני

=== מותו ===
תאריך מותו המדויק התגלה רק בשנת 2016. הוא מת בשנת 1971 באום סלאל מוחמד, העיר שהקים, ושם נקבר.

==ראו גם==
*אום סלאל מוחמד
*קטר (מדינה)

קטגוריה:אמירי קטר
קטגוריה:ילידי 1881
קטגוריה:נפטרים ב-1971
קטגוריה:קטרים שנפטרו במאה ה-20
גביע המדינה בכדורגל 1999/2000

גביע המדינה בכדורגל 1999/2000 הייתה התחרות ה-62 מאז היווסדה וה-47 לאחר קום מדינת ישראל המשחקים החלו בספטמבר 1999 והסתיימו ב-17 במאי 2000.

הפועל תל אביב ניצחה במשחק הגמר ובכך זכתה בגביע בפעם השנייה ברציפות ובפעם ה-11 שלה. באותה שנה הפועל תל אביב זכתה גם באליפות בעקבות כך הקבוצה העפילה לתחרות גביע אופ"א הייתה בית"ר ירושלים.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השמיני שהתקיים ב-8 בפברואר 2000 לתחרות הצטרפו קבוצות של ליגת העל.

החל מאותה עונה נכנס שינוי בתקנון משחקי הגביע כאשר בוטל ההפרדה בין קבוצות ליגת העל בסיבוב הראשון אליו הן נכנסות לשחק והחל מעונת 1999-2000 נקבע שהגרלת הסיבוב הראשון אליו נכנסות קבוצות ליגת העל תהייה בשיטה עיוורת כלומר שקבוצות ליגת העל יוכלו לפגוש אחת את השנייה כבר בסיבוב הראשון בו הן נכנסות לשחק (עד עונת 1998-99 קבוצות הליגה הראשונה היו פוגשות בסיבוב ח קבוצות מליגה נמוכה יותר ולא יכלו לפגוש אחת את השנייה בסיבוב ח)

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [http://www.rsssf.com/tablesi/isracup00.html תוצאות המשחקים]

קטגוריה:עונות בגביע המדינה בכדורגל
קטגוריה:1999 בישראל: כדורגל
קטגוריה:תחרויות כדורגל ב-1999
קטגוריה:2000 בישראל: כדורגל
קטגוריה:תחרויות כדורגל ב-2000
רובן יאנייס

אורלנדו רובן יאנייס אלבארט (בספרדית: Orlando Rubén Yáñez Alabart, נולד ב-12 באוקטובר 1993) הוא כדורגלן ספרדי המשחק כשוער בקבוצת הכדורגל קאדיס.

==קריירה==
רובן יאנייס נולד ביורט דה מאר בז'ירונה, קטלוניה. בגיל 12 החל לשחק כדורגל מקצועי במחלקת הנוער של יורט המקומית, לאחר שלוש שנים עבר למחלקת הנוער של ז'ירונה. בשנת 2010 בהיותו בן 17, הוא הצטרף לקבוצת הנוער של ריאל מדריד.

בעונת 2012/2013 הצטרף יאנייס לריאל מדריד C בליגה הספרדית השנייה, באותה עונה ערך 26 הופעות בליגה.

ביולי 2013, יאנייס הועלה לקבוצת ריאל מדריד קסטיליה, הליגה הספרדית השנייה בכדורגל.

ב-8 בספטמבר 2013 יאנייס ערך את הופעת הבכורה המקצועית שלו בהפסד 1-0 למיראנדס.

במהלך עונת 2013/2014 רובן היה בעיקר כגיבוי לפרננדו פאצ'קו בליגה, הוא השתתף בארבעה משחקים לצידו בליגה בתור שוער שני. לאחר הקידום של פאצ'קו לסגל הקבוצה הבוגרת, יאנייס היה השוער הראשון של הקבוצה בעונת 2014/2015 עם 30 הופעות.

ב-5 באוגוסט 2015 הועלה יאנייס לקבוצה הבוגרת על ידי רפאל בניטס המאמן החדש וערך את הופעת הבכורה שלו כעבור ארבעה ימים, כשעלה כמחליף של קיקו קאסייה בתיקו 0-0 במשחק ידידות נגד ואלרנגה.

ב-17 באוגוסט 2017 חתם יאנייס בחטאפה והושאל לקאדיס.

== קישורים חיצוניים ==

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני חטאפה
קטגוריה:כדורגלני ריאל מדריד קסטיליה
קטגוריה:ספרדים שנולדו ב-1993
Amederia

Amederia היא להקת דום מטאל ומטאל גותי מרוסיה המנגנת דום-דת' גותי. שירי הלהקה עוסקים בצער, חלומות ואהבה נכזבת.

== חברי הלהקה ==

* אנדריי דולג'י - גיטרת באס (2006 – היום)
* אילנור גפרוב (Ilnur Gafarov) - תופים (2006 – היום)
* קונסטנטין דולג'ין - קלידים (2006 – היום
* דאמיר "ונום" גאליב - שירה, גרואלינג (2006 – היום)
* דנילה פרלאדוב - גיטרות (2007 – היום)
* אנדרי גורודניצ'וק - גיטרות (2007 – היום)
* גולנאז "פרח" באגירובה - זמרת, שירה נשית (2007 – היום)

== דיסקוגרפיה ==

* Sometimes We Have Wings... - אלבום אולפן מלא, 2008
* Forbidden Love... - סינגל, 2012
* Unheard Prayer - אלבום אולפן מלא, 2014

== קישורים חיצוניים ==

; סקירות באתרי מטאל
* [http://doom-metal.com/bands.php?band=2053 סקירה] באתר הדום מטאל

קטגוריה:להקות מטאל גותי
קטגוריה:להקות דום מטאל
קטגוריה:להקות רוסיות
גנאיוס פולביוס פלאקוס

גנאיוס פולביוס פלאקוס (בלטינית: Gnaeus Fulvius Flaccus; המאה ה-3 לפנה"ס) היה מגיסטראט רומאי, אשר הובס בקרב הרדוניה בזמן המלחמה הפונית השנייה, ולאחר מכן יצא לגלות.

==ביוגרפיה==
פולביוס פלאקוס היה בנו של מרקוס פולביוס פלאקוס (קונסול בשנת 264 לפנה"ס) ואחיו של קווינטוס פולביוס פלאקוס. הוא נזכר לראשונה כפראיטור בשנת 212 לפנה"ס. אותה שנה שימש אחיו כקונסול. הוא נע באזור העיר הרדוניה שערקה למחנהו של חניבעל לאחר קרב קאנאי. הוא התקשה לשלוט בחייליו, ובאופן כללי שררו במחנהו בלבול וחוסר משמעת. חניבעל קיבל מידע על כך, ותקף אותו בקרב הרדוניה. טיטוס ליוויוס מאשים את פלאקוס בפחדנות, וטוען שמיד עם תחילת הקרב נמלט מהאזור עם 200 פרשים. כל השאר נטבחו בידי חניבעל.

כשחזר לרומא, נוהל נגדו משפט והוא הותקף בחריפות ונתפס כאשם העיקרי לתבוסה הקשה. אחד התובעים אף הצהיר שחייליו לא הובסו בידי חניבעל, אלא בידי מפקדם. פלאקוס ניסה להאשים את חייליו שאילצו אותו לצאת לקרב ביום שלא רצה, אולם טענתו זו רק הסבה לו נזק רב יותר. הטריבונים של העם סירבו לערער בשבילו וגם אחיו שהיה אז בשיא תהילתו לא התערב. לפיכך הוא יצא לגלות בטרקוויניה. מכאן ואילך לא ידוע עליו דבר.

שנה לאחר מכן חנה הפרוקונסול גנאיוס פולביוס קנטומלוס גם כן באזור הרדוניה. חניבעל תכנן לארוב גם לו, וטען בפני חייליו שהלא רק שנה לפני כן הביס גנאיוס פולביוס אחד בהרדוניה, ולכן גם הפעם ינצח. ואכן קרב הרדוניה השני הסתיים גם כן בניצחון קרתגי מוחץ. ולריוס מקסימוס מספר שהוא עשה "מעשים גדולים" ושהרומאים רצו להעניק לו כיבודים כאות תודה, אולם הוא סרב. ידיעה זו מוזרה מאוד בהתחשב בכל מה שידוע לנו עליו, ולכן סביר להניח שמקסימוס התבלבל בשם או שמדובר במעשים שקרו לפני תבוסתו ואינם ידועים לנו.

==הערות שוליים==

קטגוריה:רומאים במלחמה הפונית השנייה 
קטגוריה:רומאים בתקופת הרפובליקה
עידן גרינבאום

עידן גרינבאום (נולד ב-18 באוקטובר 1970, י"ח בתשרי ה'תשל"א) הוא ראש המועצה האזורית עמק הירדן. עיתונאי ישראלי ופרשן כלכלי לשעבר.

==ביוגרפיה==
נולד בקיבוץ אשדות יעקב איחוד ליוחנן ונטע. סיים תיכון בבית ירח. ב־1989 התגייס לצה"ל, שירת כחוקר במצ"ח ואף חתם קבע לשנתיים. במילואים עבר גרינבאום קורס קצינים, ועד לבחירתו כראש המועצה האזורית עמק הירדן שירת כקצין בדרגת רב-סרן ביחידה לאיתור נעדרים של צה"ל. לאחר שחרורו חזר לקיבוץ לשנה, במהלכה היה "מדריך נעורים" לתלמידי התיכון, ואז עבר לתל אביב והחל ללמוד לתואר ראשון במינהל עסקים במכללה למינהל.

לאחר סיום הלימודים לתואר הראשון הוא החל את לימודי התואר השני במדע המדינה (תקשורת פוליטית) באוניברסיטת תל אביב. ב־1995 החל לעבוד בדסק הכלכלה של עיתון "הארץ", כעבור שנתיים היה ממקימי ynet וב־2003 עבר לערוץ 10, לתפקיד ראש הדסק הכלכלי.

ב־2005 עבר לטלוויזיה החינוכית והחל להגיש את התוכנית "הזירה הכלכלית". ב־2007 הצטרף לצוות ההקמה של העיתון "כלכליסט", שם כיהן כסגן עורך וכראש מערכת החדשות. בתחילת 2011 חזר לטלוויזיה החינוכית, להגשת התוכנית "סוגרים חשבון" ששודרה גם בערוץ 2.

לימד כלכלה ותקשורת במכללת כנרת. 

בבחירות לראשות עמק הירדן שנערכו בפברואר 2016, בעקבות התפטרותו של ראש המועצה הקודם יוסי ורדי, התמודד לראשות המועצה. בסיבוב הראשון קיבל גרינבאום כ-29% מקולות הבוחרים, יותר מכל חמשת המועמדים. בסיבוב השני התמודד מול ד"ר גבי אסם וניצח, כשזכה בכ-60% מהקולות.

בבחירות לראשות המועצה שנערכו באוקטובר 2018 התמודד גרינבאום מול תומר ארביטי וניצח, כאשר קיבל 83% מהקולות.

בבחירות 2024 התמודד לכהונה שלישית. המועמד אביגדור שמואלי, שהתמודד מולו בתחילה פרש מהמירוץ ב-14 בפברואר 2024 וגרינבאום נותר מועמד יחיד והמשיך לכהונה נוספת.

גרינבאום נשוי לד"ר מיכל רום ואב לארבעה. התגורר במשך 20 שנה ברמת אביב ובעשור השני של המאה ה-21, מתגורר באשדות יעקב איחוד.

==קישורים חיצוניים==

* 
* [http://www.idangrinbaum.co.il/#!/matza עידן גרינבאום באתר הבחירות]
* [https://soundcloud.com/radio-kol-rega/n8dvr4glgr8c?utm_source=soundcloud&utm_campaign=share&utm_medium=facebook עימות בחירות בין עידן גרינבאום וגבי אסם במסגרת התוכנית "מדברים ברדיו" עם חן ביאר וחיים הכט ברדיו קול רגע] - רדיו קול רגע
* [http://103fm.maariv.co.il/programs/Media.aspx?ZrqvnVq=GIFKKF&c41t4nzVQ=EL ראיון עם עידן גרינבאום ברדיו ללא הפסקה] רדיו ללא הפסקה
* 

קטגוריה:ראשי המועצה האזורית עמק הירדן
קטגוריה:עיתונאים ישראלים
קטגוריה:פרשנים כלכליים ישראלים
קטגוריה:ערוץ עשר: שדרנים, שחקנים ומנחים
קטגוריה:הטלוויזיה החינוכית הישראלית - אישים
קטגוריה:בוגרי תיכון בית ירח
קטגוריה:בוגרי המסלול האקדמי המכללה למינהל
קטגוריה:אשדות יעקב איחוד: אישים
קטגוריה:ישראלים שנולדו ב-1970
גביע המדינה בכדורגל 2000/2001

גביע המדינה בכדורגל 2000/2001 הייתה התחרות ה-63 מאז היווסדה וה-48 לאחר קום מדינת ישראל. המשחקים החלו ב-9 בספטמבר 2000 והסתיימו ב-22 במאי 2001.

מכבי תל אביב ניצחה במשחק הגמר ובכך זכתה בגביע בה-20 שלה. בעקבות כך הקבוצה העפילה לתחרות גביע אופ"א.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השמיני שהתקיים ב-6 במרץ 2001 לתחרות הצטרפו קבוצות של ליגת העל.

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [http://www.rsssf.com/tablesi/isracup01.html תוצאות המשחקים]

קטגוריה:עונות בגביע המדינה בכדורגל
קטגוריה:2000 בישראל: כדורגל
קטגוריה:תחרויות כדורגל ב-2000
קטגוריה:2001 בישראל: כדורגל
קטגוריה:תחרויות כדורגל ב-2001
טוקן כתום-מקור

טוקן כתום-מקור (שם מדעי: Pteroglossus frantzii) הוא מין טוקן מהסוג טוקן ארקרי, שמצוי רק במדרונות הסמוכים לאוקיינוס השקט של דרום קוסטה ריקה ומזרח פנמה. אורכו של הטוקן כתום-המקור כ-43 ס"מ, ומשקלו כ-250 גרם (לזכר בוגר ממוצע). שמו המדעי הוא על שם חוקר הטבע הגרמני אלכסנדר פון פרנציוס.
== מאפיינים ==
הזכר והנקבה דומים במראם: הראש שחור, הגב ירקרק-זיתי כהה, העכוז וחלקו העליון של הזנב אדומים. על חלקו האחורי של הצוואר מתמשך פס אדום. הבטן צהובה בהירה, עם פס אדום במרכזה וכתם שחור במרכז החזה. הירכיים חומות. העין צהובה, והעור החשוף הסמוך לה אדום. הלסת העליונה של המקור כתמתמה, הלסת התחתונה שחורה והרגליים ירוקות. צבעי גופם של פרטים צעירים דהויים הרבה יותר: הראש שחור כולו, הגב חום-ירקרק; נקודת החזה השחורה והפס האדום בולטים פחות.

מין זה דומה מאוד לטוקן מוכתם-החזה, אך נבדל ממנו בצבע לסתו העליונה, בפס הבטן התיכונה, ובנקודת החזה השחורה. הצליל האופייני למין זה הוא פסיייק או קייסייק, שדומה לקריאתו של הטוקן מוכתם-החזה, אך נבדל ממנו בכך שהוא מורכב משני צלילים.

מין זה נע ביער בקבוצות קטנות הכוללות כעשרה פרטים. הוא ניזון בעיקר מפירות, אך גם מחרקים, לטאות, ביצים וטרף קטן אחר.

הנקבה מטילה שתי ביצים בקן ישן של נקר, בגובה 6-30 מטר מעל הקרקע. שני בני הזוג דוגרים על הביצים במשך כ-16 ימים, הגוזלים נותרים בקן לאחר הבקיעה; הם עיוורים וערומים, ועל רגליהם ישנם "פדים" מיוחדים שמגנים עליהם מרצפתו של הקן. שני ההורים מאכילים את הגוזלים. הם פורחים מהקן 6 שבועות לאחר הבקיעה, אך הוריהם ממשיכים להאכיל אותם במשך כמה שבועות לאחר מכן.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ז'אן-לואי קבאניס
קטגוריה:טוקניים
קטגוריה:קוסטה ריקה: עופות
קטגוריה:פנמה: עופות
קטגוריה:בעלי חיים שתוארו ב-1861